Aarhuus Stifts-Tidende, 1845-01-03
Kjøbenhavn, den 31te Decbr. Hs. Maj. Kongen har under 28de de allern. reskriberet den kgl. Finantsdeputation saaledes: "Christian den Ottende, af Guds Naade Konge til Danmark, a.: Vor synderlige Gunst! Vi have allernaadigst approberet det hermed følgende detaillerede Budget for Statens samtlige Jndtægter og Udgifter for Aaret 1845, og bemyndige Vi Eder til at lade saavel Budgettet, som de dertil hørende Bilage, tilligemed dette Vort allernaadigste Reskript ved Trykken bringe til offentlig Kundskab. Hvorefter J Eder allerunderdanigst have at rette. befalende Eder Gud!" Coll. Tid. for idag indeholder et Uddrag af bemeldte Budget, hvoraf erfares, at naar fra Jndtægten: 15,844,869 drages Udgiften: 15,638,006 33, kan Overballancen for Aaret 1845 calculeres til 206,86236, eller med en rund Sum til 206,900 P. Hs. Maj. Kongen havde allern, modtaget den allerunderd. Petition, som overraktes ham fra den i Hillerød den 4de Decbr. afholdte Forsamling, og i Sit Svar til samme allern, yttret: "at det var ham kjært, at Communen selv erkjendte Nødvendigheden, af at yde Politiøvrighederne Bistand i at værne omden offentlige Sikkerhed; at han maatte billige den Tillid de viste og vistnok ogsaa burde vise Øvrigheden, ved at stille et frivilligt Sammenskud til dens Raadighed, og at han allernaadigst vilde tage Begjæringen om Politiassistenters Ansættelse snarest muligt under (Brig. Td.) bedste Overveielse. – Jfølge Breve fra Hamborg skal der i Byen circulere Rygter af den meest nærgaaende Beskaffenhed om nogle høitbetroede danske Collegiemedlemmers Embedsførelse i Anledning af de i Hamborg i sidstafvigte Foraar saa letsindigt tegnede Actier i Jernbaner fra Rendsborg lige indtil Aarssund. At der ikke er et Ord sandt i disse Rygter, derom er vistnok Enhver, der har nærmere Kundskab til vore Regjeringscollegiers Sammensætning, overbeviist; thi hvad man end kan have at sige om Virkningen af Titler, Stjerner og Baand paa den politiske Mening, saa er der vel neppe nogen Dansk, der for Alvor betvivler de Deputeredes og Committeredes Jntegritet ligeoverfor Publicum. Det er en af den danske Regjerings Lyssider, at det i flere andre Lande herskende, afskyelige Bestikkelses=System hos os synes aldeles forglemt. Naar vi altsaa her omtale dette Rygte, saa er det ikke for at fralægge vedkommende Embedsmænd den mod dem gjorte Beskyldning, thi dertil behøve de ikke vort Forsvar, men for i en anden Retning at træffe dem, det rammer. At en eller flere Hamborger Speculanter, naar de see sig letsindigt indviklede i en Affaire, hvori deres Velfærd staaer paa Spil, kunne falde paa at gjøre en Prøve med den gyldne Nøgle paa deres Samvittighed, af hvem Speculationens Udfald væsentligt synes at afhænge, er temmelig naturligt; men, naar Nøglen ikke passer, hvor den skulde anbringes, medens dog Speculanternes Ønske af andre Grunde bliver opfyldt, saa er det skammeligt at udsprede, og især for dem, der ere i den Stilling, at deres Ord maa staae til Troende med fuldkommen Paalidelighed, Pligt at modsige et uværdigt Rygte. J denne Stilling forekommer det os at den Art Deputation af hamborgske Pengemænd maa være, som opholdt sig her i Byen for nogen Tid siden i Anledning af den omtalte Actietegning, og som enten ikke have givet deres Collegaer fuldstændig Underretning om Anvendelsen af de til deres Disposition stillede Penge, eller i alt Fald med Ligegyldighed høre paa, at de Mænd som have foranlediget den Resolution, de skylde deres Velfærd, sværtes ved et udspredt skammeligt Rygte. Som vi tidligere have antydet, troe vi hverken Resolutionen er rigtig eller klog, men at Hanseaternes Penge endnu i vor Tid skulde kunne indvirke paa de Beslutninger, der fattes af den danske Konges Raadgivere, er et saa utroligt og skammeligt Paasagn, at vi opfordre Deputationens agerende Medlem til herover at erklære sig; det skylder han baade sig selv og de danske (Fædrel.) Embedsmænd.